Cijenjene vlasnice i cijenjeni vlasnici nekretnina na području Općine Legrad!

Općina Legrad krenula je u izmjenu postojećih računalnih programa, prvenstveno onih koji se odnose na komunalnu i grobljansku naknadu. U sklopu izmjene unose se podaci o nekretninama i vlasnicima nekretnina na području Općine Legrad. Zadnji podaci unijeti su 2008. godine, a od tada je došlo do mnogih promjena, što vlasnika, što veličine nekretnina.

Kako bismo uskladili pravo stanje na terenu i ono u računovodstvenim programima potrebno je ispuniti upitnik koji se nalazi na slijedećoj stranici. Molimo da upitnik ispunite čitko i s točnim podacima. Ukoliko ste vlasnik više nekretnina za svaku nekretninu morate ispuniti zasebni upitnik (osim što Vam je upitnik dostavljen na adresu stanovanja, upitnik možete preuzeti i na internet stranici Općine Legrad: www.opcinalegrad.hr).

Također, Općina Legrad uvodi sustav e-uplatnice, preko kojeg ćete svoje uplatnice moći dobivati na adresu elektroničke pošte. Preko elektroničke pošte, ukoliko se odlučite, moći ćete dobivati newsletter sa svim relevantnim informacijama vezanih uz rad Općine Legrad.

Nakon što prođe rok za dostavu upitnika, Općina Legrad angažirati će ovlaštenu tvrtku koja će nasumično provjeriti točnost dostavljenih podataka, odnosno prikupit će podatke od onih koji neće dostaviti upitnike. Kako bi smanjili troškove Proračuna Općine Legrad i kako bi ostalo više sredstava za druge potrebe, molimo Vas da odgovorno i točno ispunite upitnike te da iste dostavite na vrijeme.

Upitnik se ispunjava tako da se uzimaju vanjske mjere temelja svih postojećih objekata na nekretnini koja je u Vašem vlasništvu. Ukoliko ste provodili legalizaciju, te ucrtali svoje objekte te podatke možete provjeriti u projektnoj dokumentaciji izrađenoj za potrebe legalizacije (upisati bruto površinu objekta). Upisujete samo one objekte koji postoje na Vašoj nekretnini. Ukoliko je čestica neizgrađeno građevinsko zemljište upisujete samo podatke o nekretnini pod rednim brojem 13.

Rok za dostavu upitnika je 31. siječanj 2022. godine, a upitnici se dostavljaju na adresu elektroničke pošte registar.legrad@gmail.com ili poštom ili osobno na adresu: Općina Legrad, Trg svetog Trojstva 52a, 48317 Legrad.

Sve informacije možete dobiti na broj telefona 048/835-051.

Srdačano,

Općinski načelnik Ivan Sabolić, mag.pol.

UPITNIK O POVRŠINAMA NEKRETNINA NA PODRUČJU OPĆINE LEGRAD

|  |  |  |
| --- | --- | --- |
| 1. | Ime i prezime vlasnika nekretnine (ukoliko ima više vlasnika molimo upišite broj dijelova svakog od vlasnika) |  |
| 2. | Adresa stanovanja vlasnika nekretnine |  |
| 3. | OIB |  |
| 4. | Adresa nekretnine za koju se ispunjava upitnik |  |
| 5. | Katastarska čestica nekretnine i katastarska općina  |  |
| 6. | Podaci o nekretnini (upisati: kuća, stan, vikendica, neizgrađeno, poslovni prostor ili dr. ) |  |
| 7. | Bruto površina stambenog prostora (kuća, stan) u m2 (veličina temelja, uključujući terase) |  |
| 8. | Broj katova kuće (zaokružiti) ili dopisati | 1. prizemnica
2. prizemlje i 1. kat ili potkrovlje
3. prizemlje i 2 kata
4. više katova (upiši koliko)
 |
| 9. | Površina poslovnog prostora u m2 (vanjske mjere i ukoliko objekt postoji te upisati dali je prostor proizvodna djelatnost ili neproizvodna) |  |
| 10. | Površina garažnog prostora u m2 (vanjske mjere) |  |
| 11. | Površina građevinskog zemljišta koje služi za obavljanje poslovne djelatnosti u m2 (ukoliko postoji, upisati proizvodno ili neproizvodno) |  |
| 12. | Površina gospodarskih zgrada (štaglji, staje, spremišta i sl.) u m2 (vanjski temelji)  |  |
| 13. | Ukupna površina čestice u m2  |  |
| 14. | Objekt je u ruševnom stanju i nije moguće stanovanje niti obavljanje poslovne aktivnosti | 1. DA
2. NE
 |
| 15.  | Broj osoba koji boravi u objektu (povremeno ili stalno) |  |
| 16.  | Broj osoba koji ima prijavljeno prebivalište na nekretnini |  |
| 17. | Adresa elektroničke pošte za primanje e-uplatnica |  |
| 18. | Želite li primati važne općinske informacije putem elektroničke pošte  | 1. DA
2. NE
 |
| 19. | Kontakt broj telefona ili mobitela |  |
| 20. | Napomena (ukoliko nešto nije spomenuto) |  |

Pod punom materijalnom i kaznenom odgovornošću svojim potpisom potvrđujem da su uneseni podaci točni, te dajem privolu da Općina Legrad koristi upisane podatke za svoje potrebe (u skladu sa zaštitom osobnih podataka).

Potpis vlasnika nekretnine\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_